BULL[[1]](#footnote-1) – BYUTVIKLINGENS LANGE LINJER - OSLO

**STYRETS ÅRSBERETNING**

for perioden 1. januar – 31. desember 2017

**Hva er gjort og oppnådd i 2017?**

Styret anser at for BULL har 2017 vært et konsoliderende år som i hovedsak har omfattet:

* Tre valgmøter ble gjennomført i slutten av august i forkant av årets stortingsvalg. For hvert av de tre valgmøtetema ble det etablert en egen faggruppe. Disse tre faggruppene er nå virksomme og vil spille en hovedrolle i BULL´s videre arbeid. BULL 41, 19. oktober, besluttet at arbeid for bærekraftig bolig- og byutvikling skal gjennomsyre arbeidet kommende år.
* Driften av nettsiden er videreført med tekniske forbedringer og med noe større medvirkning og innspill fra medlemmer og andre enn tidligere. Det er inngått avtale med ekstern kompetanse om styrket vedlikehold/drift og arbeidet med nettsiden planlegges styrket i 2018. Nettredaksjonen ble etter årsskiftet forsterket med Jan Usterud Hanssen, Johan-Ditlef Martens og Jens Fredrik Nystad.
* Med inspirasjon fra innlegg og debatt i Osloseminaret 2016 og drøftinger i medlemsmøte er det igangsatt et arbeid med en publikasjon om de «lange linjer i Oslos byutvikling og byplanhistorie». En BULL-intern redaksjonsgruppe med Gustav Nielsen, Terje Kleven og Sven Erik Svendsen er i gang med skriving av utkast. Format, forlag og utgivelsestidspunkt er så langt ikke avklart.

* Lene Schmidt bidro på vegne av BULL til NAL´s uttalelse til TEK17. BULL sendte også egen høringsuttalelse til TEK 17. Jon Guttu og Lene skrev på vegne av BULL en kritisk avisartikkel i Aftenposten i TEK17-debatten. Innholdet ble fulgt opp av avisens lederartikkel, der KMD´s forslag om soverom med vindu uten utsyn ble kritisert. KMD fjernet denne ideen i sin endelige retningslinje.
* Ideen om å skape debatt om hvordan boulevarder kan og bør inngå som virkemiddel i å planlegge og forbedre Oslos og andre store byers hovedveger og byutvikling er blitt tatt opp med Statens vegvesen, Plan- og bygningsetaten og NMBU´s institutt for landskapsarkitektur. Formålet er å bidra til mer effektiv arealutnyttelse og et mer miljøvennlig transportsystem. Lasse Bjerved, Kjell Spigseth og Gustav Nielsen har vært rådgivere for et studentprosjekt ved NMBU med E18 og områdeplanen for Skøyen som eksempel. Saken bør følges opp i 2018.
* Det er holdt seks medlemsmøter, BULL 37 – BULL 42, hvorav BULL 38 i kombinasjon med Årsmøtet - og i alt ni styremøter.. Medlemsmøtene er holdt dels på Lindeberg og dels hos Asplan Viak. I tillegg er det holdt en rekke møter i faggruppene, i redaksjonen for Osloboka og i nettsteds-redaksjonen for BULLs nettsted [www.bullby.net](http://www.bullby.net)

**Tre valgmøter før Stortingsvalget 2017**

Før Kommunevalget i 2015 holdt BULL to valgmøter, det ene sammen med OAF. Møter som ble verdsatt av politikerne. De tre valgmøtene i august preget BULL´s arbeid siste år. Forarbeidet ble påbegynt i 2016 og videreført ut over vinter og vår i 2017 i styret og i tre faggrupper. Hver gruppe beskrev et byplanfaglig og bypolitisk innsatsområde samt tre spørsmål for sitt tema. Styret inviterte alle partiene 10. februar med brev og vedlagt de tre fagnotatene. Åtte partier deltok. Dessverre kunne ikke KrF delta. Den 19. juni fikk partiene informasjon om alle deltakende politikere, møteledere og BULL´s fagpanel, samt et notat med spørsmål fra BULL som grunnlag for debatt i augustmøtene.

1. *tirsdag 22. august – Utvikling av bysentrum og lokalsentre*
2. *torsdag 24. august – Arealbruk og utvikling av byenes transportsystem (ATP)*
3. *tirsdag 29. august – Gode boliger til overkommelig pris*

Fra de politiske partiene fikk møtene meget god oppslutning og aktiv medvirkning fra i alt 23 representanter. Møtene ble holdt i gratis auditorium i Eldorado bokhandel.

Møte 1 og 2 ble gjennomført med politisk journalist Aslak Bonde som møteleder og fagsjef i NAL Camilla Moneta i møte 3. BULLs tre faggrupper ble representert med et fagpanel som innledet på sine respektive møter. (Alle deltakere, se vedlegg 1).

Møtene fikk dessverre dårlig fremmøte utenfra og endog fra egne rekker. 10 – 15 BULL-eksterne deltakere i møte 1 og 2, og om lag 25 i møte 3. I sum en oppslutning som vi – isolert sett - anser ikke står i rimelig forhold til et omfattende forarbeid. Forarbeidet har likevel medført en god faglig debatt internt og lagt grunnen for å videreføre arbeidet i BULL på valgmøtenes tre fagtema. Vi konkluderer med at BULL må bli dyktigere til å samarbeide med andre organisasjoner i slike sammenhenger for å kunne nå bredere ut.

De politiske partiene satte imidlertid stor pris på BULL´s initiativ og denne muligheten til fordypende debatt om bolig- og byutvikling. I takkebrev 30. september 2017 inviterte BULL´s styre partiene til å presentere sine «synspunkter på politisk styring av bolig- og byutvikling på vår nettside [www.bullby.net](http://www.bullby.net) . Videre åpnet vi for samarbeid om seminarer og debatter om de aktuelle fagfeltene. (Invitasjonsbrevet, se vedlegg 2)

[**Bærekraftig bolig- og byutvikling som innsatsområde**](http://www.bullby.net) **i de tre faggruppene**

Med utgangspunkt i erfaringene fra forarbeidet til valgmøtene i de tre faggruppene, og dels som svar på innlegget til professor Peter Næss, NMBU i BULL 41, ble det i dette møtet besluttet å:

1. *La bærekraftig byutvikling gjennomsyre arbeidet i BULL i 2018*
2. *Videreføre det faglige arbeidet i de tre etablerte faggruppene*
3. *Gi faggruppene ansvaret for faglig innhold i medlemsmøtene*

Et hovedpoeng med denne ordningen er en bredere fordeling av arbeidsoppgaver og å avlaste styret og spesielt styreleder for oppgaver og ansvar. BULL 42 vedtok følgende

Møteplan og hovedtema for BULL-møtene første halvår 2018:

* *BULL 43 torsdag 1. feb. – Tema: Bymiljø - Ansvar: Bymiljøgruppa*
* *BULL 44 torsdag 15. mars – Tema: Bolig - Ansvar: Boliggruppa*

 *Årsmøtet blir første del av møtet. - Ansvar: Styret*

* *BULL 45 torsdag 14. juni – Tema: Regional ATP - Ansvar ATP-gruppa*

**Nettsiden www.bullby.net**

Nettstedet er operativt og blir stadig mer innholdsrikt, samtidig som funksjonalitet utvikles videre av redaksjonen, som ledes av Gustav Nielsen, i samspill med eksterne rådgivere. Styret og nettredaktøren har på ny etterlyst flere bidrag - meldinger og artikler til nettsiden – fra medlemmene. Diverse artikler i dagspresse og PLAN forfattet av BULL-medlemmer er gjengitt på nettsiden.

**Medlemsmøter i 2017**

Det er i løpet av året gjennomført seks medlemsmøter, fire i Lindeberglokalet til Groruddalssatsingen og to (møte 40 og 41) i lokalene til Asplan Viak AS v/Bankplassen i Oslo sentrum. Årsmøtet 2017 ble avholdt i forkant av BULL 38 den 7. mars. Fremmøtet har variert fra 12 til 20 medlemmer. Økt medlemstall har i begrenset grad ført til flere deltakere i møtene. De fleste møtene er gjennomført med vekt på utvalgte faglige hovedtema.

*BULL 37, 24. jan Opplegg for valgmøter ifm Stortingsvalget 2017 og for innspill til de politiske partiene på tre fagområder: Bysentrum, Bolig og ATP. Tre faggrupper fikk ansvaret for de faglige forberedelser til hvert sitt møte med vekt på fagnotater til partiene.*

*BULL 38, 7. mars Videre forarbeid til valgmøtene med fokus på debattinnlegg, oppfølging og mobilisering i forhold til presse og media, samt å forberede debattmøtene. Møtet drøftet utkast til Teknisk forskrift (TEK 17) – en mulig uttalelse fra BULL ble delegert til Boliggruppa. En mer sosial boligprofil ble drøftet, blant annet på Fornebu.*

*BULL 39, 2. mai Møtet kommenterte fagnotater og spørsmål til partiene før utsending i juni. Innledende debatt om å utarbeide en publikasjon om Oslo bys historie i lys av Osloseminaret i 2016 og «byutviklingens lange linjer». I tillegg også en innledende debatt om et fremtidig erfaringsseminar om Fornebuutbyggingen.*

*BULL 40, 19. juni Møtet la slutthånd på opplegget for de tre valgmøtene i august. Oppfølging av temaene i BULL 39 samt sommerbefaring med fokus på utforming av lokale sentra og knutepunkt – så som Oppsal, Bøler, Sæter og Holtet.*

*BULL 41, 19. okt Møtet oppsummerte valgmøtene og ga sin tilslutning til forslaget om at «Bærekraftig byutvikling»* *skal gjennomsyre BULL´s arbeid både i styret og de tre faggruppene. I et bestilt innlegg av Peter Næss om Bærekraftig byutvikling ble ”bredden og dybden” i dette temaet kommentert.* *Møtet ga også konkrete innspill til notat om temavalg for Fornebuseminaret som forutsettes gjennomført i mai 2018.*

*BULL 42, 13. des Faggruppene ble oppfordret til å delta med representant(er) i et forberedende møte/idedugnad for «Urban Future» - en stor internasjonal konferanse som arrangeres i Oslo i mai 2019 i regi av Oslo kommune og FutureBuilt. Hensikten fra BULL´s side er både å påvirke evt også medvirke i det faglige programmet for konferansen. Faggruppene informerte om innretningen av sitt arbeid i 2018. En lystpreget innretning av vår virksomhet ble understreket.*

**Økonomi**

Driften av virksomheten i 2017 har ikke gitt økonomiske overraskelser. Regnskap for 2016 og oppsett av dette ble gjennomført med ekstern bistand for et mest mulig korrekt uttrykk for BULLs virksomhet og økonomi. Aktivitetene som ble lagt inn i søknaden til KMD for 2016 og 2017, og som ga BULL et tilskudd på kr 90 000, har også i 2017 medført mindre kostnader enn budsjettert. Dette skyldes lavere kostnader for de tre valgmøtene i august og mindre bruk av ekstern hjelp til nettsiden. Ved årsslutt har BULL en egenkapital på kr 94 258.

Kontingenten på kr 300 er innbetalt av alle med unntak av 5 – hvorav en ble medlem ved slutten av året og er fritatt for 2017-kontingent. To medlemmer er registrert med dobbel innbetaling som godskrives 2018-kontingenten. Det vises til årsregnskapet.

**Medlemmer, inn- og utmeldinger**

BULL Oslo har pr dato 26 medlemmer - fire flere enn ved forrige årsskifte. De nye medlemmene er Lasse Bjerved, Jostein Mundal, Sverre Narvestad og Marco Zanussi. Vi ønsker å få flere kvinner som medlemmer. Samtidig er det behov for å styrke nettverkets kompetanse innen naturforvaltning og landskapsarkitektur. Dette er en oppgave som bør prioriteres i 2018 av et nytt styre.

Foruten BULL Oslo er BULL Stavanger med sine 3 medlemmer en liten, men svært aktiv gruppe som påvirker byplandebatten i Stavanger. Vi har ikke registrert noen virksomhet i Trondheim eller Bergen i 2017.

Oppdatert medlemsliste ligger på [www.bullby.net](http://www.bullby.net) – Om BULL - Hvem er vi?

**Styrets arbeid**

Det er gjennomført ni styremøter. Møtene er holdt hos Inge Willumsen med bolig nær T-bane-stasjonen på Majorstua. Møtene er gjennomført med utgangspunkt i en fra leder på forhånd utsendt detaljert dagsorden. De fleste møtene er holdt med et fulltallig styre. Varamedlemmer har deltatt på de fleste møtene. Forberedelser til kommende medlemsmøter og oppfølging av disse har vært faste poster i styremøtene.

**Styrets sammensetning**

Styret som i følge vedtektene også er valgkomite, ble valgt på årsmøtet 20. januar 2016 – og ble gjenvalgt for ett år.

Styret konstituerte seg selv:

*Kjell Spigseth, leder*

*Gustav Nielsen, medlem og nettredaktør*

*Jon Guttu, medlem og førstesekretær*

*Inge Willumsen, medlem og kasserer*

*Hans Kristian Lingsom, varamedlem 1*

*I løpet av året ble Lene Schmidt av styret valgt inn som varamedlem 2*

Peter Butenschøn ble gjenvalgt til revisor.

Oslo, 20. februar 2018

Kjell Spigseth Gustav Nielsen Jon Guttu

Hans Kristian Lingsom Lene Schmidt Inge Willumsen

2 vedlegg

**Vedlegg 1**

**BULLs VALGMØTER OM BYUTVIKLING før STORTINGSVALGET 2017**

**Tre temamøter og partienes representanter: 22., 24. og 29. august**

Eldorado bokhandels store amfi med 85 sitteplasser – alle dager kl 1700-1930

|  |  |  |  |
| --- | --- | --- | --- |
|  | **MØTE 1** | **MØTE 2** | **MØTE 3** |
| **Politiske partier:** | **Tirsdag 22. august*****Bysentrum og lokalsentre*** | **Torsdag 24. august*****Arealbruk og transportsystem for byområdet*** | **Tirsdag 29. august*****Boliger og*** ***boområder*** |
| **Arbeiderpartiet**  | **Victoria Marie Evensen**Leder av Byutviklings-komiteen og stortingskandidat | **Andreas Halse**Miljø- og samferdsels-politisk talsperson i Oslo Arbeiderparti | **Siri Gåsemyr Staalesen**4. kandidat for Oslo Arbeiderparti*Meldte forfall* |
| **Fremskrittspartiet**Korrigert 4aug | **Camilla Wilhelmsen**Oslo Bystyre | **Tommy Skjervold**Oslo Bystyre | **Geir Hågen Karlsen** 5. kandidat for Oslo FrP - *Forfall* |
| **Høyre** | **Pia Farstad von Hall**Oslo Bystyre, Samferdsels- og miljøkomiteen | **Eirik Lae Solberg**Oslo Bystyre, gruppe-leder i bystyret og leder i Samferdsels- og miljøkomiteen | **Mudassar Kapur**StortingetKommunal- og forvaltningskomiteen |
| **Miljøpartiet de grønne**Korrigert 16juni og 21aug | **Une Aina Bastholm**Nasjonal talsperson for MDG | **Daniel Rees**Byrådssekr. for miljø- og samferdselsbyråden i Oslo | **Beate Folkestad Habhab**Oslo Bystyre og byutviklingskomiteen |
| **Rødt**Korrigert 21aug | **Marit Halse**Oslo Bystyre  | **Arne Rolijordet**7. kandidat i Oslo | **Mari Eifring**3. kandidat i Oslo |
| **Senterpartiet** | **Bjørg Sandkjær**Oslo Senterparti, leder | **Syver Zachariassen**Internasjonal leder i Senterungdommen2. kandidat i Oslo | **Margaret Eide Hillestad**Oslo Senterparti 3. kandidat i Oslo |
| **Sosialistisk venstreparti**Korrigert 9juni og 21aug | **Ingvild Reymert**SV | **Kari Elisabeth Kaski**1. kandidat til Stortinget for Oslo SV | **Sunniva Holmås Eidsvoll**SVs gruppeleder i Oslo bystyre og leder i Oslo SV |
| **Venstre**Korrigert 21aug | **Ola Elvestuen**StortingetNestleder i Venstre | **Ola Elvestuen** | **Espen Ophaug**Leder i Oslo Venstre Medlem byutviklings-komiteen Oslo bystyre |
| *BULLs arrangører:* |  |  |  |
| **Møteleder** | **Aslak Bonde**Politisk journalist | **Aslak Bonde**Politisk journalist | **Camilla Moneta**Fagsjef NAL |
| **BULLs fagpanel** | **Peter Butenschøn**Susan Brockett Bente Florelius | **Hans Kristian Lingsom** Jostein Mundal | **Jon Guttu**Lene SchmidtMagnus Boysen |
| Teknisk ansvarlig | Inge Willumsen | Sverre Narvestad | Inge Willumsen |

Kristelig folkeparti ble forespurt, men kunne ikke delta.

KSp 4aug17 – rev 21aug og 29aug

Vedlegg 2

**Det faglige nettverket Byutviklingens Lange Linjer (BULL)**

Arbeiderpartiet

Fremskrittspartiet

Høyre

Miljøpartiet de grønne

Rødt

Senterpartiet

Sosialistisk venstreparti

Venstre Oslo, 30. september 2017

**Takk til de politiske partiene**

Styret i BULL (et uavhengig nettverk for ByUtviklingens Lange Linjer) vil takke de åtte politiske partiene, som i august deltok i BULLs tre valgmøter om Bolig- og byutvikling før Stortingsvalget 2017. Over 20 representanter deltok og presenterte sine partiers politikk innen tre sentrale temaer; Sentrumsutvikling, Areal- og transportplanlegging samt Bolig- og områdeutvikling. BULL mener dette er forsømte områder i den norske politiske debatten.

Vi ber kontaktpersonene i de åtte partiene bringe vår takk videre til partienes representanter for deltakelsen og det sterke engasjementet i debatten!

Ved avslutning av møtene inviterte vi partienes representanter til å legge inn partienes synspunkter på politisk styring av bolig- og byutvikling på vår nettside: [www.bullby.net](http://www.bullby.net). Nettsiden er åpen for innlegg og debatt, bruk fanen «Innlegg velkommen» i toppbildet. Vår intensjon er å gjøre denne nettsiden til et levende og ledende forum for politisk og faglig debatt om bolig- og byutvikling i Norge.

Videre ba vi om synspunkter fra politikerne på verdien av slike debatter, noe vi fikk positiv tilbakemelding på. Verdien av bredere forståelse for disse fagfeltene ble framhevet. På denne bakgrunn vil BULL vurdere å arrangere et eller flere seminarer på ulike områder innen bolig- og bypolitikk, om mulig sammen med andre fagmiljøer. Vi mottar gjerne deres synspunkter på et slikt initiativ og et eventuelt ønske om samarbeid med BULL. Ta gjerne kontakt med undertegnede eller en av BULLs innledere på temadebattene.

Vennlig hilsen

Kjell Spigseth

Styreleder i BULL

950 78 864

kjell.spigseth@gmail.com

BULLs innleder på møte 1 den 22. august Peter Butenschøn peter@butenschon.no 909 70 161

BULLs innleder på møte 2 den 24. august Hans Kristian Lingsom hk.lingsom@gmail.com 906 94 287

BULLs innleder på møte 3 den 29. august Jon Guttu jon.guttu@gmail.com 970 61 312

1. BULL-møte 43 den 1. februar 2018 vedtok å endre organisasjonens navn til BULLBY. I beretningen bruker vi betegnelsen BULL, slik navnet var i 2017. [↑](#footnote-ref-1)